Mary Kom

Mangte Chungneijang "Mary" Kom (born 24 November 1982) be an Indian Olympic boxer, politician, den former Member of Rajya Sabha. She be de woman per wey win de World Amateur Boxing Championship six times, de female boxer per wey win a medal insyd each one of de first seven World Championships, den de boxer per (male anaa female) wey win eight World Championship medals. Dem nickname am Magnificent Mary, na she be de Indian female boxer per wey qualify for de 2012 Summer Olympics, wer na she compete insyd de flyweight (51 kg) category wey she win a bronze medal. Na dem sanso rank am as de world's No. 1 female light-flyweight by de International Boxing Association (amateur) (AIBA).Women's Light Fly (45 – 48kg) Rankings Archived 25 November 2018 at the Wayback Machine (November 2018). She cam be de first Indian female boxer wey win a gold medal insyd de Asian Games insyd 2014 at Incheon, South Korea wey she be de first Indian female boxer to win gold at de 2018 Commonwealth Games. She sanso be de boxer per wey cam be Asian Amateur Boxing Champion for a record six times. Mary Kom win de 51kg gold insyd President's Cup insyd Indonesia.

On 25 April 2016, na de Presido of India nominate Kom as a member of de Rajya Sabha, de upper house of de Indian parliament. Insyd March 2017, de Ministry of Youth Affairs and Sports, Government of India, appoint Mary Kom along plus Akhil Kumar as national observers for boxing.

After ein sixth world title insyd 2018, de Government of Manipur confer on am de title "Meethoi Leima", dem loosely translate as great anaa exceptional lady insyd a felicitation ceremony dem hold insyd Imphal on 11 December 2018. Mary Kom cam be de most successful boxer at world championships insyd 2019. At de function, de then Chief Minister of Manipur sanso declare say de stretch of road wey dey lead to de National Games village insyd Imphal West district, wer Kom currently dey reside, go be named as MC Mary Kom Road. Na dem award am de Padma Vibhushan, India ein second highest civilian award, insyd 2020.

 Early life 
Na dem born Kom insyd Kagathei village, Moirang Lamkhai insyd de Churachandpur district of rural Manipur insyd India. She komot a poor Kom family. Na ein parents, Mangte Tonpa Kom den Mangte Akham Kom be tenant farmers wey na dem work insyd jhum fields. Na dem name am Chungneijang. Kom grow up insyd humble surroundings, wey she dey help ein parents plus farm-related chores, she dey go to school, wey she dey learn athletics initially den later boxing simultaneously. Na Kom ein poppie be a keen wrestler insyd ein younger days. She be de eldest of three kiddies – she get a younger sisto den a bro. She dey hail from a Christian Baptist family.

Kom study at de Loktak Christian Model High School insyd Moirang up to ein sixth standard den thereafter she attend St. Xavier Catholic School, Moirang, up to class 8. During dis time, she take a good amount of interest insyd athletics, especially javelin den 400 meters running. Na ebe at dis juncture, na Dingko Singh, a fellow Manipuri return from de 1998 Bangkok Asian games plus a gold medal. Kom dey recollect say na dis inspire chaw youngsters insyd Manipur make dem try boxing, wey na she too think of make she give am a try.

After she plete class 8, Kom move go Adimjati High School, Imphal, for ein schooling for classes 9 den 10, buh na she be unable to pass de matriculation exam. Na she no dey wish to reappear for dem, she quit ein school wey na she take ein examination from NIOS, Imphal, wey she graduate from Churachandpur College.

Kom participate insyd sports insyd school, wey dey include volleyball, football, den athletics. Na e be de success of Dingko Singh wey inspire am make she switch from athletics to boxing insyd 2000. She start ein training under ein first coach K. Kosana Meitei insyd Imphal. Wen na she dey 15, she decide make she lef ein hometown make she study at de Imphal Sports Academy. Insyd an interview plus de BBC, Meitei remember am as a dedicated hardworking girlie plus a strong will power, wey pick up de basics of boxing quickly. Thereafter, she train under de Manipur state boxing coach M. Narjit Singh at Khuman Lampak. Kom keep ein interest insyd boxing a secret from ein poppie, einself an ex-wrestler, as na he be concerned say boxing go hurt Kom ein face den spoil ein chances of marriage. However, he learn of am wen Kom ein photo appear insyd a newspaper after she win de state boxing championship insyd 2000. After three years, ein poppie begin dey support Kom ein pursuits insyd boxing as na he grow convinced of ein love of boxing.

 Career 
After ein marriage, Kom take a short hiatus from boxing. After she give birth to ein twins insyd 2007, Kom san start dey train.Mary Kom, M.C. (1 August 2013).  She win a silver medal at de 2008 Asian Women's Boxing Championship insyd India den a fourth successive gold medal at de 2008 AIBA Women's World Boxing Championships insyd China, wey be followed by a gold medal at de 2009 Asian Indoor Games insyd Vietnam.

Insyd 2010, Kom win de gold medal at de Asian Women's Boxing Championship insyd Kazakhstan, den at de 2010 AIBA Women's World Boxing Championships insyd Barbados, ein fifth consecutive gold at de championship. She compete insyd Barbados insyd de 48 kg weight category, after na AIBA stop dey use de 46 kg class. Insyd de 2010 Asian Games, she compete insyd de 51 kg class wey she win a bronze medal. Insyd 2011, she win gold insyd de 48 kg class at de Asian Women's Cup insyd China.

On 3 October 2010 na she, along plus Sanjay den Harshit Jain, get de honour of bearing de Queen's Baton insyd de opening ceremony run insyd de stadium for de 2010 Commonwealth Games insyd Delhi. Na she no compete, however, as dem no include women's boxing insyd de Commonwealth Games.

Kom, wey na she previously fight insyd de 46 den 48 kg categories, shift to de 51 kg category after de world body decide make dem allow women's boxing insyd three weight categories per wey dem eliminate de lower weight classes.

At de 2012 AIBA Women's World Boxing Championship, na Kom dey compete no be just for de championship einself buh sanso for a place at de 2012 London Olympics insyd London, na de first time women's boxing feature as an Olympic sport. Na dem defeat am insyd de 51 kg quarter-finals by Nicola Adams of de UK. She be de Indian woman per wey qualify for de Olympic boxing event, plus Laishram Sarita Devi narrowly miss a place insyd de 60 kg class.

Though keen on representing India at de 2016 Rio Olympics, na Kom no be able to qualify for de event. Na Kom say dat de 2020 Tokyo Olympics go be ein last appearance at de Summer Games.

On 1 October 2014, Kom win ein first gold medal insyd de boxing at de 2014 Asian Games, dem hold insyd Incheon, South Korea, by beating Kazakhstan ein Zhaina Shekerbekova insyd de flyweight (51 kg) summit clash.
On 8 November 2017, she receive an unprecedented fifth gold medal (48 kg) at de Asian Boxing Confederation (ASBC) women's boxing championships dem hold at Ho Chi Minh insyd Vietnam.

De major international event per wey  na she no win a medal insyd be de Commonwealth Games, as na dem no include ein category Light flyweight til de 2018 Commonwealth Games. Der, na Kom win de gold medal insyd de women's light flyweight 48 kg on 14 April 2018.

On 24 November 2018, she cam be de first woman to win 6 World Championships, achieving dis feat at de 10th AIBA Women's World Boxing Championships dem hold insyd New Delhi, India.

Insyd October 2019, de International Olympic Committee (IOC) name Kom as a female representative of boxing's athlete ambassadors group for de 2020 Summer Olympics insyd Tokyo.

In May 2021, Mary Kom won iereinh medal at thedsian Championships but lhsna she t oseedomen's 51kg final on Sunday to Nazym Kazaiby. Kom win ein first medal at de tournament insyd 2003.

Insyd de Asian Boxing Olympic Qualifying rounds dem hold insyd August 2021, Kom loose to China ein Chang Yuan insyd a semi-final.

 Super Fight League 
Kom appear on de final episode of de Super Fight League ein mixed martial arts reality show – SFL Challengers. During dis time na Kom dey in talks plus owners Raj Kundra den Sanjay Dutt make she work plus de SFL insyd sam manner oda than she be a fighter.

On 24 September 2012, de Super Fight League announce say Kom go serve as de SFL ein brand ambassador.

 Achievements 
International TitlesYearPlaceWeightCompetitionLocation200148AIBA Women's World ChampionshipsScranton, Pennsylvania, USA200245AIBA Women's World ChampionshipsAntalya, Turkey200245Witch CupPécs, Hungary200346Asian Women's ChampionshipsHisar, India200441Women's World CupTønsberg, Norway200546Asian Women's ChampionshipsKaohsiung, Taiwan200546AIBA Women's World ChampionshipsPodolsk, Russia200646AIBA Women's World ChampionshipsNew Delhi, India200646Venus Women's Box CupVejle, Denmark200846AIBA Women's World ChampionshipsNingbo, China200846Asian Women's ChampionshipsGuwahati, India200946Asian Indoor GamesHanoi, Vietnam201048AIBA Women's World ChampionshipsBridgetown, Barbados201046Asian Women's ChampionshipsAstana, Kazakhstan201051Asian GamesGuangzhou, China201148Asian Women's CupHaikou, China201241Asian Women's ChampionshipsUlan Bator, Mongolia201251Summer OlympicsLondon, United Kingdom201451Asian GamesIncheon, South Korea201748Asian Women's ChampionshipsHo Chi Minh City, Vietnam201845–48Commonwealth GamesGold Coast, Queensland, Australia201845–48AIBA Women's World ChampionshipsNew Delhi, India2019512019 AIBA Women's World Boxing ChampionshipsUlan-Ude, Russia

 National

 Gold – 1st Women Nat. Boxing Championship, Chennai 6–12.2.2001
 The East Open Boxing Champ, Bengal 11–14 December 2001
 2nd Sr World Women Boxing Championship, New Delhi 26–30 December 2001
 National Women Sort Meet, N. Delhi 26–30 December 2001
 32nd National Games, Hyderabad 2002
 3rd Sr World Women Boxing Champ, Aizawl 4–8.3.2003
 4th Sr WWBC, Kokrajar, Assam 24–28 February 2004
 5th Sr WWBC, Kerala 26–30 December 2004
 6th Sr WWBC, Jamshedpur 29 November-3.12.2005
 10th WNBC, Jamshedpur lost QF by 1–4 on 5 October 2009

 Awards den recognitions 

 National awards

 Padma Vibhushan (Sports), 2020"MINISTRY OF HOME AFFAIRS" (PDF). 
 Padma Bhushan (Sports), 2013
 Major Dhyan Chand Khel Ratna award, 2009
 Padma Shri (Sports), 2006
 Arjuna Award (Boxing), 2003

 Other awards den recognition

 The International Boxing Association (AIBA) award Mary Kom plus de first AIBA Legends awards for "promising boxing career"
 The International Boxing Association (AIBA) announce Mary Kom as de brand ambassador for 2016 AIBA Women's World Boxing Championships
 People of de Year- Limca Book of Records, 2007
 CNN-IBN & Reliance Industries' Real Heroes Award 14.4. 2008 Mon
 Pepsi MTV Youth Icon 2008
 ‘Magnificent Mary’, AIBA 2008
 International Boxing Association's Ambassador for Women's Boxing 2009 (TSE 30 July 2009 Thur)Manipur Express, 31 June 2006 Sat, Ed.
 Sportswoman of de year 2010, Sahara Sports Award
 Olympians for Life by WOA.
 Honorary Doctorate degree (D.Litt) from North-Eastern Hill University on 29 March 2016 den (DPhil) from Kaziranga University on 14 January 2019

 For de bronze medal at de 2012 London Olympics

 ₹5 million (US$59,000) cash award den two acres of land from de Manipur Government
 ₹2.5 million (US$30,000) cash award from de Rajasthan Government
 ₹2 million (US$24,000) cash award from de Assam Government
 ₹1 million (US$12,000) cash award from de Arunachal Pradesh Government
 ₹1 million (US$12,000) cash award from de Ministry of Tribal Affairs (India)
 ₹4 million (US$47,000) cash award from de North Eastern Council
 'Meethoileima' title, Manipur Govt. (2018)

 Media den popular culture 
Ein autobiography, Unbreakable, be co-authored by Dina Serto wey e be published by HarperCollins insyd late 2013.

Priyanka Chopra portray Kom insyd Mary Kom, a 2014 Hindi language biographical film about ein life. De movie be directed by Omung Kumar wey na dem release am on 5 September 2014.

De Good Night Stories for Rebel Girls, kiddies dema book wich dey feature short stories about female role models to kiddies, dey include an entry on Mary Kom.

Kom alno fdey eaturesin sydtd 2016 documentary With This Ring, wich dey follow de experiences of India ein women dema boxing team across a span of six years, from 2006 to 2012.

 Ein life matter 
Na Kom marry to de footballer Karung Onkholer (Onler). Kom first meet ein husbie insyd 2000 after na dem steal ein luggage while na she dey travel by train to Bangalore. Insyd New Delhi while on ein way to de National Games insyd Punjab she meet Onkholer wey na dey study law at Delhi University. Na Onkholer be de presido of de North East students body wey he help Kom. Na dem cam be paddies den thereafter dem begin dey date each oda. After four years na dem marry insyd 2005.

Togeda na dem get three sons, twins born insyd 2007, den anoda son born insyd 2013. Insyd 2018, Kom den ein husbie adopt a girl dem name Merilyn.

Na dem divorce insyd December 2023.

 Association plus social causes 
Kom be an animal rights activist, den supporter of People for the Ethical Treatment of Animals (PETA) India, starring in an ad to call for an end to de use of elephants insyd circuses. "Circuses are cruel places for animals where they are beaten and tortured. As a mother, I can imagine what animals go through when their children are taken away from them to forcefully perform in circuses. It's sad," na dem quote Kom insyd de media.

Insyd interview insyd de Times of India na dem quote am as saying, "One of the best ways to knock out cruelty to animals is to teach compassion to young people. Animals need us in their corner. With violence seemingly all around us, it is more important than ever that we teach lessons of respect and kindness in the classroom."

 References 

 Read further 


 Rath, Rajashree. "Mary Kom: Punching above her weight Archived 21 October 2013 at the Wayback Machine." Al Jazeera. 21 October 2013.

 External links 

 Chungneijang Mary Kom Hmangte (page 8) at 2018 AIBA Women's World Boxing Championships at the Wayback Machine (archived 2018-11-15)
 Boxing record for Chungneijang Marykom from BoxRec (registration required) 
 Mary Kom at Olympics.com 
 Mary Kom at Olympedia 
 Mary Kom at IMDb 

Category:1982 births
Category:Human
Category:IBA Women's World Boxing Championships medalists
Category:Asian Games bronze medalists for India
Category:Asian Games gold medalists for India
Category:Asian Games boxers for India
Category:Asian Games gold medalists insyd boxing
Category:Asian Games bronze medalists insyd boxing
Category:Atomweight boxers
Category:Boxers at de 2010 Asian Games
Category:Boxers at de 2012 Summer Olympics
Category:Boxers at de 2014 Asian Games
Category:Boxers at de 2018 Commonwealth Games
Category:Boxers at de 2020 Summer Olympics
Category:Boxers wey komot Manipur
Category:Commonwealth Games gold medallists for India
Category:Flyweight boxers
Category:Indian Christians
Category:Indian women boxers
Category:Medalists at de 2010 Asian Games
Category:Medalists at de 2012 Summer Olympics
Category:Medalists at de 2014 Asian Games
Category:Members of de Rajya Sabha dem nominate
Category:Olympic boxers for India
Category:Olympic bronze medalists for India
Category:Olympic medalists insyd boxing
Category:People wey komot Churachandpur district
Category:Sportspeople wey komot Imphal
Category:Recipients of de Arjuna Award
Category:Recipients of de Khel Ratna Award
Category:Recipients of de Padma Bhushan insyd sports
Category:Recipients of de Padma Shri insyd sports
Category:Recipients of de Padma Vibhushan insyd sports
Category:Sportswomen wey komot Manipur
Category:Women members of de Rajya Sabha
Category:World boxing champions
Category:Medallists at de 2018 Commonwealth Games
Category:Indian sportsperson-politicians
Category:Commonwealth Games gold medallists insyd boxing
Category:Commonwealth Games boxers for India
Category:21st-century Indian sportswomen